แรงขายทำกำไร “ค้าปลีก-ท่องเที่ยว-แบงก์” กด SET ปิดลบ 6 จุด จับตาพรุ่งนี้พักฐานต่อ!
SET ปิดลบ 6 จุด รับแรงขายกลุ่มค้าปลีก และท่องเที่ยว หลังนักลงทุนรอติดตามจำนวนนักท่องเที่ยวจากจีนจะเดินทางเข้ามาไทย สำหรับพรุ่งนี้คาดดัชนีจะแกว่งตัวในกรอบแคบๆ ก่อนเปิดตัวเลข CPI ของสหรัฐ พร้อมให้กรอบการเคลื่อนไหวที่ 1,680-1,690 จุด หลังจากไม่สามารถผ่านแนวต้าน 1,700 จุด 
SET ปิดลบ 6 จุด รับแรงขายกลุ่มค้าปลีก และท่องเที่ยว หลังนักลงทุนรอติดตามจำนวนนักท่องเที่ยวจากจีนจะเดินทางเข้ามาไทย สำหรับพรุ่งนี้คาดดัชนีจะแกว่งตัวในกรอบแคบๆ ก่อนเปิดตัวเลข CPI ของสหรัฐ พร้อมให้กรอบการเคลื่อนไหวที่ 1,680-1,690 จุด หลังจากไม่สามารถผ่านแนวต้าน 1,700 จุด
11 ม.ค. 2566

โดยนักวิเคราะห์ กล่าวว่า ตลาดหุ้นไทยวันนี้ถูกกดดันจากแรงขายหุ้นในกลุ่มที่ปรับตัวขึ้นมาแรงในช่วงก่อนหน้านี้ อาทิ กลุ่มค้าปลีก และ กลุ่มท่องเที่ยว เนื่องจากนักลงทุนขอรอติดตามจำนวนนักท่องเที่ยวจากจีนจะเดินทางเข้ามาไทยมากน้อยเท่าใด เนื่องจากมีเงื่อนไขการเดินทางที่อาจทำให้มีต้นทุนสูงขึ้น แต่มองเป็นผลกระทบระยะสั้นเท่านั้น และยังมีแรงซื้อเข้ามาในกลุ่มหุ้น Underperform อาทิ ปิโตรเคมี และกลุ่มหุ้นขนาดใหญ่
นอกจากนั้น นักลงทุนยังคงรอติดตามการเปิดเผยตัวเลขดัชนีราคาผู้บริโภค (CPI) หรือตัวเลขเงินเฟ้อสหรัฐในคืนวันพฤหัสบดีนี้ หากออกมาใกล้เคียงกับที่ตลาดคาดที่ 6.5% ก็มีโอกาสที่เงินทุนจะไหลเข้ามาในสินทรัพย์เสี่ยงมากขึ้น
สำหรับทิศทางพรุ่งนี้คาดดัชนีจะแกว่งตัวในกรอบแคบๆ ก่อนการเปิดเผย CPI สหรัฐพร้อมให้กรอบการเคลื่อนไหวที่ 1,680-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 4,280.37 ล้านบาท ปิดที่ 68.50 บาท ลดลง 2.50 บาท
AOT มูลค่าการซื้อขาย 3,189.60 ล้านบาท ปิดที่ 74.25 บาท ลดลง 1.00 บาท
KBANK มูลค่าการซื้อขาย 2,741.49 ล้านบาท ปิดที่ 155.00 บาท ลดลง 0.50 บาท
BBL มูลค่าการซื้อขาย 2,017.11 ล้านบาท ปิดที่ 157.00 บาท ลดลง 2.00 บาท
DELTA มูลค่าการซื้อขาย 2,007.99 ล้านบาท ปิดที่ 850.00 บาท เพิ่มขึ้น 18.00 บาท